แรงซื้อเก็งกำไรหุ้นแบงก์หนุน SET ปิดบวก 2.58 จุด มูลค่าซื้อขายเฉียด 6 หมื่นลบ.
แรงซื้อเก็งกำไรหุ้นแบงก์หนุน SET ปิดบวก 2.58 จุด มูลค่าซื้อขายเฉียด 6 หมื่นลบ. โดยดัชนีปิดตลาดวันนี้ ที่ระดับ 1,629.20 จุด บวก 2.58 จุด หรือ 0.16% มูลค่าการซื้อขาย 5.82 หมื่นล้านบาท
4 ก.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,629.20 จุด บวก 2.58 จุด หรือ 0.16% มูลค่าการซื้อขาย 5.82 หมื่นล้านบาท
10 หุ้นดันดัชนีวันนี้

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาพรวมดัชนีตลาดหุ้นไทยในช่วงบ่ายยังคงมีภาพของการเก็งกำไรสลับขายทำกำไรออกมาในหุ้นรายตัวใน 3 กลุ่มหลัก คือ กลุ่มค้าปลีก กลุ่มพลังงาน และกลุ่มธนาคาร
โดยวันนี้หุ้นในกลุ่มค้าปลีกปรับตัวลงหนัก โดยเฉพาะหุ้น BEAUTY ที่ถูกแรงเทขายอย่างหนักจนราคาทรุดติดฟลอร์ หลังผู้บริหารออกมาเปิดเผยว่าผลงานในไตรมาส 2/61 จะปรับตัวลดลง ส่งผลให้นักลงทุนแทขายหุ้นออกมาอย่างหนักเนื่องจากการเติบโตของบริษัทไม่เป็นตามคาด
ส่วนแนวโน้มตลาดหุ้นไทยพรุ่งนี้ (5 ก.ค.61) คาดว่าตลาดยังคงแกว่งตัวในกรอบ 1,600-1,650 จุด โดยคาดว่ายังคงมีแรงขายออกมาอย่างต่อเนื่อง สลับกับมีแรงซื้อคืนในหุ้นรายตัว พร้อมแนะนำให้จับประเด็นปรับลดประมาณการณ์กำไรของ BEAUTY อย่างใกล้ชิด ซึ่งคาดว่าจะมีบทวิเคราะห์ออกมาในวันพรุ่งนี้
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BEAUTY มูลค่าการซื้อขาย 10,906,568.68 ล้านบาท ปิดที่ 9.10 บาท ลดลง 3.90 บาท
PTT มูลค่าการซื้อขาย  2,771,553.22 ล้านบาท ปิดที่ 47.75 บาท เพิ่มขึ้น 0.25 บาท
CPALL มูลค่าการซื้อขาย  2,457,498.95 ล้านบาท ปิดที่ 76.50 บาท เพิ่มขึ้น 1.00 บาท
AOT มูลค่าการซื้อขาย  2,364,740.78 ล้านบาท ปิดที่ 67.00 บาท เพิ่มขึ้น 0.75 บาท
SCB มูลค่าการซื้อขาย 1,815,412.35 ล้านบาท ปิดที่ 125.00 บาท เพิ่มขึ้น 3.00 บาท
ตลาดหุ้นเอเชีย
